Pengő

La pengő  è n'unitati di munita vecchia dâ  Unghiria, usata dû  21 di jinnaru, 1927 ô 31 di giugnettu, 1946, doppu cui vinni sustituuta câ Forint,  ma sulu doppu nu piriodu càrricu d'iperinflazzioni.  La pengő vinni divisa pi 100 fillér.

Doppu la Prima guerra munniali, l'austru-ungarisi krone s'attrovava assuttigghiata di na criscimogna grannissima d'iperinflazzioni.  Ntrâ Unghiria, vinni circulata na nova unitati di munita, la pengő, câ valuta di 12.500 krone.  

La pengő persi la sò valuta doppu la Secunna guerra munniali, suttô jugu dâ cchiû granni criscimogna d'iperinflazzioni mai ripurtata.  La pengő vinni rivalutata. Ma chissu nun firmau l'iperinflazzioni , e li prezzi cuntinuavanu acchianari, mentri ca cchiù granni ancura eranu li dinuminazzioni novi, nfini juncennu ôn miliardu (1.000.000.000).

L'econumia ungarisi putìa essiri stabbiluta sulu pû menzu di na nova unitati, e pi chissu, lu 1 di austu, 1946, la forint era misu 'n circulazzioni cu na valuta cchiù di miliardu miliardu miliardu (1029) pengő (significa na carrittata mpussibbili mmagginari).

Catigurìa:Munita
Catigurìa:Ecunumìa stòrica